Mitsubishi Pajero

Mitsubishi Pajero (jaapani keeles 三菱・パジェロ) on maastikuauto, mida tootis aastatel 1981–2021 Jaapani autotootja Mitsubishi Motors.Further information on the Mitsubishi Pajero SUV, p.2, Chameleon Translations Mudel on saanud nime Pampa kassi (Leopardus pajeros) järgi.Fact & Figures 2005, p. 33, Mitsubishi Motors website 

Kuna sõna pajero on hispaania keeles halvustava tähendusega, turustati mudelit Hispaanias, Põhja-Ameerikas ja Ladina-Ameerikas nimega Mitsubishi Montero. Suurbritannias kandis see nime Mitsubishi Shogun. Pajero on üks ajaloo edukamaid maastureid, olles võitnud legendaarse Dakari ralli rekordilised 12 korda.

 Põlvkonnad 

 Esimene põlvkond (1982–1991) 
Esimest põlvkonda esitleti 1981. aasta Tokyo autonäitusel. See oli revolutsiooniline maastur, pakkudes esimesena Jaapani autodest turbodiiselmootorit ja sõltumatut esivedrustust, mis muutis selle mugavamaks kui tolleaegsed konkurendid. 2023. aastal valiti see põlvkond Jaapani autode kuulsuste halli ajalooliseks mudeliks.

 Teine põlvkond (1991–1999) 
Teine põlvkond tutvustas uuenduslikku Super Select 4WD süsteemi, mis võimaldas lülituda tagaveolt nelikveole sõidu pealt kiirusel kuni 100 km/h. Sellesse põlvkonda kuulub ka haruldane ja võimas Pajero Evolution, mis loodi spetsiaalselt Dakari ralli homoligeerimiseks.

 Kolmas põlvkond (1999–2006) 
Kolmas põlvkond tõi kaasa suure tehnilise muudatuse – senine raamile ehitatud auto asendati kandevkerega, millel oli integreeritud raam. Samuti mindi üle täielikult sõltumatule vedrustusele nii ees kui taga, mis parandas märgatavalt auto juhitavust maanteel, säilitades samas hea läbivuse maastikul.

 Neljas põlvkond (2006–2021) 
Neljas põlvkond oli kolmanda evolutsioon, kus keskenduti peamiselt interjööri luksuslikkuse ja turvasüsteemide parandamisele. Tootmine lõpetati ülemaailmselt 2021. aastal ning viimased eksemplarid kandsid tähist Final Edition. Kokku müüdi enam kui 3,3 miljonit Pajerot.

 Galerii 

 Viited 

Pajero
Kategooria:Maasturid
Kategooria:Sõiduautomudelid